  Майя Бывальцева Удмуртиысь тӧролэн но кивалтэтлэн администрациенызы кивалтӥсьлэсь ужзэ быдэсъясе 21-тӥ южтолэзьысен юнматэмын Сергей Бурнышев. «Удмурт Элькунысь тӧролэн но кивалтэтлэн администрациенызы кивалтӥсез юнматытозь», верамын пуктэтын. Ужкагазэз кинюртӥз элькунлэн тӧроез Александр Соловьёв. Та дырозь со интыужын вал Андрей Гальцин. Со ас мылкыд каремезъя ужысьтыз кошкиз шуыса тодмо луиз туннэ, 20-тӥ южтолэзе. Азьвыл Сергей Бурнышев Удмуртиысь тӧролэн секретариатэныз кивалтӥз. ВАТСАН Бурнышев Сергей Владимирович вордскиз Вотка ёросысь Ольхово гуртын 1973-тӥ арын 4-тӥ тулыспалэ.  1995-тӥ арын Ижкарысь гурт возёсъя кун академиез «экономика и управление в отраслях агропромышленного комплекса» ӧнеръя йылпумъяз; 2000-тӥ арын — Кун службая Урал академиез «государственное и муниципальное управление» ӧнеръя.  1995–1999 аръёсы — Удмурт Элькунысь Кун Кенешлэн аппаратысьтыз тодонлыкъя но аналитикая ёзэтысь валтӥсь ӧнерчи   1999–2003 аръёсы — Удмурт Элькунысь Кун Кенешлэн аппаратысьтыз тодонлыкъя но аналитикая управлениысь валтӥсь ӧнерчи   2003–2007 аръёсы — Удмурт Элькунысь Кун Кенешлэн аппаратысьтыз Аналитика дасянъя но ивортодэт ресурсъёсъя управлениысь мер но экономика анализъя ёзлэн кивалтӥсез   2007 арын — Удмурт Элькунысь Кун Кенешлэн аппаратысьтыз Аналитика дасянъя но ивортодэт ресурсъёсъя управлениысь аналитика дасянъя ёзэтлэн кивалтӥсез   2007–2012 аръёсы — Удмурт Элькунысь Кун Кенешлэн тӧроезлэн юрттӥсез  2012–2013 аръёсы — Удмурт Элькунысь Кун Кенешлэн тӧроезлэн секретариатэзлэн кивалтӥсез  2013-тӥ арын — Удмурт Элькунысь Кун Кенешлэн ивортодэт но аналитика дасянъя управленилэн кивалтӥсезлэн воштӥсез  2013–2014 аръёсы — Удмурт Элькунысь Кун Кенешлэн тӧроезлэн секретариатэзлэн кивалтӥсезлэн воштӥсез   2014–2017 аръёсы — Удмурт Элькунысь тӧролэн но кивалтэтлэн администрацизылэн кивалтӥселэн воштӥсез — Удмурт Элькунысь Тӧролэн секретариатэзлэн кивалтӥсез  Удмурт Элькунысь 3-тӥ классъем кун советник.  2005-тӥ арын Удмурт Элькунысь Кун Кенешлэн Данъян грамотаеныз пусъемын.  2009-тӥ арын «Удмурт Элькунысь кун но муниципал службаысь дано ужась» дано ним сётэмын. Тегъёс: Политика Удмуртия АлександрСоловьёв интыужеюнматон  